Uvažene kolege,

Neprijatno sam iznenađen neprimerenim tonom prigovora kandidata Saše Popovića kojim se jedan od njegovih protivkandidata na konkursu za mesto asistenta na Istoriji filozofije bez ikakvog suđenja unapred proglašava za plagijatora. Tim povodom, želim da naglasim dve stvari. Prvo, svaka komisija odlučuje na osnovu priloženih dokumenata, a ne na osnovu glasina ili podnetih prijava, za koje u racionalnoj i pristojnoj raspravi čak ni u prigovoru zainteresovanih stranaka ne bi trebalo da bude mesta. Drugo, serijsko podnošenje prijava Etičkoj komisiji samo po sebi ne znači ništa ukoliko potonja procedura ne dovede do izricanja neke od mera koje su predviđene odgovarajućim pravnim aktima. Svako pozivanje na puku činjenicu postojanja prijava je, najblaže rečeno, prejudiciranje odluka nadležnih organa.

Na osnovu ova dva razloga, molim sve članove Odeljenja da pažljivo pročitaju mišljenje univerzitetskog Ombudsmana koje je, za sada, u ovom pogledu jedino merodavno.

U Beogradu, 22.02.2022. godine

Upravnik Odeljenja za filozofiju

Prof. dr Nenad Cekić